cyanic-selkie/wikianc huggingface dataset:
Հարի Օզբորն
Կենսագրություն
Դրանից հետո, Հարին Փիթերի սենյակում գտավ Սարդ մարդու կոստյումը։ Հասկանալով, որ Փիթերն է Սարդ մարդը, և նա է սպանել իր հորը, Հարին դառնում է Կանաչ գոբլին կրտսերը և հարձակվում նրա վրա։ Փիթերը հաղթում է Հարիին։ Կառավարությունը չի հավատում, որ Փարկերը Սարդ մարդն է, և որ Հարին՝ Կանաչ գոբլինը։ Նրանք Հարիին տեղափոխում են հոգեբուժարան, որտեղ նրան բուժում է Բարտ Համիլտոնը ։ Նա կայունացնում է Հարիի հոգեկան վիճակը։ Բարտը բուժման ընթացքում իմանում է Կանաչ գոբլինի մասին՝ ամենայն մանրամասնություններով։ Այնուհետև Համիլտոնն է դառնում Կանաչ գոբլին, սակայն մահանում է իր իսկ ռումբից ։
Ինչպես հոր, այնպես էլ Հարիի մոտ նկատվեց հիշողության կորուստ, նա չէր հիշում, թե ով էր իր հայրը, և չէր հիշում, թե ով է Սարդ մարդը ։ Ամնեզիան սկսեց անցնել այն ժամանակ, երբ նրան ապացուցեցին, որ Նորմանը եղել է նրա հայրը։ Հարին փորձեց օգտագործել հոր զենքերից որևէ մեկը Հոբգոբլինի դեմ, սակայն արդյունքն անհաջող էր ։
Որոշ ժամանակ Հարին առանձնացավ սուպերհերոսական կռիվներից։ Որոշ հանգամանքների պատճառով նրա բարկությունը հասավ գագաթնակետին և նա նորից դարձավ Կանաչ գոբլին ու կռվեց երկրորդ Հոբգոբլինի հետ ։ Նա որոշել էր դառնալ սուպերհերոս, բայց Փարքերը կարողացավ նրան ետ կանգնեցնել այդ մտահղացումից։
Այնուհետև Հարիին սկսեցին տանջել զգայապատրանքները։ Նա անընդհատ տեսնում էր հոր ոգին, որը համոզում էր նրան վրեժ լուծել Փիթեր Փարքերից։ Նա ստացավ և օգտագործեց Կանաչ գոբլինի մոդիֆիկացված ֆորմուլան։ Նա ծաղրում էր Փիթեր Փարքերին և նրա կնոջը՝ իմանալով Փարքերի Ալտեր Էգոյի մասին։ Իր վրեժխնդրության պատճառով նա փորձեց պայթեցնել Օսբորնի ձեռնակությունը իր և Սարդ մարդի հետ միասին, սակայն Մերի Ջեյնի և նրա որդու ներկայությունը կանգնեցրեց նրան և բերեց ավելի խելամիտ վիճակի։
Նոր օր
«Նոր օրվա» ժամանակ Հարին վերակենդանացավ։ Նա գնեց մի սրճարան և սկսեց հանդիպել Լիլի Հոլլիսթերի հետ, քանի որ նա չարագործ էր։ Որոշ ժամանակ անց Հարին ստիպված եղավ կռվել իր եղբոր՝ Գաբրիելի հետ, որը գուշակել էր Նորման Օսբորնը։ Ավելի ուշ Հարիին սկսեց սպառնալ Վին Գոնսալեսը և նա սպանեց Վինին ։ Հիամ Հարիին և նրա որդին՝ Ստենլին թաքնվում են։ Հարին ամբողջությամբ փոխել էր իր արտաքինը։
Սեմ Ռեյմի տրիլոգիան
Սեմ Ռեյմի տրիոլոգիայում Հարի Օսբորնի դերը խաղացել է Ջեյմս Ֆրանկոն ։
Մարկ Ուեբի դիոլոգիան
«Նոր Սարդ մարդը։ Բարձր լարում» ֆիլմում Հարիի դերը կատարում է Դեյն Դեհանը, ինչպես նաև ծրագրված էր, որ նա կխաղա ֆիլմի հաջորդ սերիաներում։
Ըստ ֆիլմի՝ Հարին և Փիթերը մանկությունում եղել են մտերիմ ընկերներ, քանի դեռ Հենրիին չեն ուղարկել գիշերօթիկ դպրոց։ Ֆիլմի սկզբում նա վերադառնում է տուն իմանալու, որ իր հայրը մահանում է մահացու հիվանդությունից։ Նա դառնում է "Օսկորպի" տնօրենը և վերականգնում է Պիտերի հետ իր ընկերությունը։ Ավելի ուշ պարզվում է, որ հոր հիվադությունը անցել է նաև Հարիին, և նա նույնպես կմահանա։ Հարին որոշում է բուժվել Սարդ մարդու արյունով, հասկանալով նրա հնարավորությունների աղբյուրը, սակայն Փիթերը հրաժարվում է, վախենալով վատ հետևանքներից։ Սակայն Հենրին չի հանգստանում, և այդ պատճառով էլ Սարդ մարդու նկատմամբ լցվում է ատելությամբ։ Նա համաձայնության է գալիս Էլեկտրոյի հետ, որը նույնպես ատում էր Սարդ մարդուն։ Հարին ազատում է նրան "Ռեյվենկրոֆտ" հիվանդանոցից և նրա հետ միասին մտնում է Օսկորպի մասաշենք (որտեղի նրան հեռացրել էին Մաքս Դիլոնի մասին գաղտնի ինֆորմացիա փնտրելու պատճառով), որտեղ գտնում է սուպեր սարդերի մուտացիոն թույնի մնացորդներ։ Նա այդ թույնը ներարկում է իր մեջ, սակայն չի իմանում մի նրբության մասին՝ սարդերի հետ փորձերը ենթադրում էին մարդկային ԴՆԹ–ի ներարկում նրանց վենոմի մեջ, և Ռիչարդ Պարկերը բոլոր փորձարարական սարդերի մեջ ներարակել էր իր ԴՆԹ–ն այնպես, որ արդյունքում առաջացած շիճուկը կարելի էր բարեհաջող ներարկել միայն իրեն և իր արյունակիցներին, իսկ մնացածի համար դա մահացու թույն էր։ Եվ տեղի է ունենում անկանխատեսելին։ Հարին սկսում է ենթարկվել մուտացիայի՝ փոխելով արտաքին և հոգեկան վիճակը։ Դա ստիպում է նրան հագնել Կանաչ Գոբլինի կոստյումը, որն իր մեջ տեղադրած վերականգման ֆունկցիայի շնորհիվ կանգնեցնում է Հարիի մոտ առաջացած մուտացիան և նա ազատվում է ցավերից։ Սակայն դա ավելացնում է նրա վրեժխնդրության ցանկությունը, և նա թռչում է Սարդ մարդու և Էլեկտրոյի հետ կռվի վայրը։ Գվենին տեսնելով, Հարին հասկանում է, որ Սարդ մարդը Փիթերն է, և Գվենին պատանդ է վերցնում։ Կարճատև կռվից հետո Փիթերը հաղթում է Հարիին, Գվենի կյանքի գնով։ Ֆիլմի վերջում Հարին անձամբ ընկնում է "Ռեյվենկրոֆտ", որտեղ նրա մուտացիան և ցավը, հաճախ թուլանում են։ Նրա հրամանով բանտից ազատում են Ռնգեղջուրին և սկսում են Չարագույն վեցնյակի ստեղծման ծրագիրը։
Արտաքին հղումներ
Կատեգորիա:Մուլտհերոսներ այբբենական կարգով Կատեգորիա:Ֆիլմերի հերոսներ Կատեգորիա:Marvel Comics-ի սուպերհերոսներ Կատեգորիա:Մուլտֆիլմերի կերպարներ
Արմեն Երկաթ
Օպերային երգիչ Միհրան Երկաթի որդին։
Կենսագրություն
1987 թվականին ավարտել է Երևանի Կոմիտասի անվան պետական կոնսերվատորիայի դասական վոկալի բաժինը։ 1987 թվականից եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 1991 թվականին տեղափոխվել է Կանադա։ Մոնրեալում զբաղվում է բեմական գործունեությամբ։ Մենահամերգներով հանդես է եկել Կանադայում, Ամերիկայի Միացյալ Նահանգներում, Եվրոպայում։ 2001 թվականին ավարտել է Կանադայի բարձրագույն «MCGILL» համալսարանը՝ ստանալով բեմադրիչի մասնագիտություն։ 2004 թվականից աշխատում է որպես թատերական բեմադրիչ։ Ղեկավարում է «CTV» հեռուստաժամի դասական և ժամանակակից երաժշտական բաժինը ։
Ծանոթագրություններ
Կատեգորիա:Հայ օպերային երգիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Ստեփան Մարտինի Լիանոսյան
Ստեփան Մարտինի Լիանոսյան (Степан Мартынович Лианозов, ), հայազգի նշանավոր գործարար, ձկան խավիարի խոշորագույն արտադրողն ու արտահանողը Ռուսական կայսրությունում, նավթարդյունաբերող։
Կենսագրություն
Ստեփան Լիանոսյանը եղել է Աստրախանի 1-ին դասի վաճառական։
Նա 1873 թվականին ստացել է պարսից շահի կողմից 5 տարով թույլտվություն մենաշնորհային հիմունքներով զբաղվելու Կասպից ծովի խավիարի արտադրությամբ։ Հետագայում պայմանագիրը բազմաթից երկարաձգվել է։ Գործը կառավարում էր նաև իր եղբայր Գևորգ Մարտինի Լիանոսյանը։ 80-ական թվականներին Պարսկաստանի Բանդարե Անզալի նավահանգստում հիմնում է խավիարի արտադրության ֆաբրիկա ու սկսում է մեծ ծավալներով խավիարի արտահանումը դեպի ռուսական ու եվրոպական շուկաներ՝ դարձնելով այն «Ռուսական բրենդ»։ Այստեղ նրան օգնում են ռուս հնադավանները, ովքեր տեղափոխվել էին Բանդարե Անզալի ։
Այնուհետև Լիանոսյանները դիմում են ռուսական կառավարությանը Կասպից ծովի խավիարի արտադրության թույլտվություն ստանալու համար ու 1890 թվականի մարտի 22-ին Գևորգ Լիանոսյանը ստորագրում է պայմանագիր Ռուսական կայսրության կառավարության հետ 25 տարով ։
1872 թվականին Ստեփան Մարտինի Լիանոսյանը ձեռք բերեց աճուրդի հանված 6 նավթահորեր, որոնք ունեին ընդհանուր առմամբ 4599 փութ նավթ արտադրողականություն՝ վճարելով 26 220 ռուբլի նախնական 1310 ռուբլի նախնական գումարի դիմաց։ Այդ ժամանակ Ստեփան Մարտինի Լիանոսյանը հիմնում է «Ռունո» ընկերությունը ։
Իր եղբայր Գևորգ Լիանոսյանի հետ հանդիսացել է «Утоли мои печали» համայնքի պատվավոր անդամ ։
Իր մահից հետո մի քանի տարի Լիանոսյանների գործը վարել է իր որդի Գևորգ Ստեփանի Լիանոսյանը, իսկ վերջինիս մահից հետո՝ 1900 թվականին գործի ամբողջական ղեկավարումն իրականացրել է Ստեփան Լիանոսյանի եղբայր Գևորգ Մարտինի Լիանոսյանը։
Ընտանիք
Ստեփան Լիանոսյանը եղել է Արևելյան Հայաստանից Շահ Աբբասի կողմից բռնի տեղահանված ու Սպահանում բնակեցված հայերի ժառանգներից։
Հղումներ
Կատեգորիա:Ադրբեջանահայ գործարարներ Կատեգորիա:Հայ նավթարդյունահանողներ Կատեգորիա:Հայ վաճառականներ
(8874) Շովաշինզան
(8874) Շովաշինզան (Showashinzan), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 26-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,25719 ա. մ., առավելագույնը մոտենում է 1,8411 ա. մ. հեռավորության վրա և հեռանում 2,6733 ա. մ. ։ Արեգակի շուրջ մեկ ամբողջական պտույտ է կատարում 1238,66 երկրային օրվա ընթացքում, իր ուղեծրով շարժվելով միջինում 0,290638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(437) Ռոդիա
Արտաքին հղումներ
Կատեգորիա:1898 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հուլիսի 25
Հուլիսի 25, տարվա 206-րդ (նահանջ տարիներին՝ 207-րդ) օրն է։
S/2003 J 4
S/2003 J 4, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականի փետրվարի 5-ին ։
S/2003 J 4 ունի մոտ 2 կմ տրամագիծ, և պտտվում է Յուպիտերի շուրջ միջինում 23 571 000 կմ հեռավորության վրա, 739,294 օրվա ընթացքում ։ Արբանյակի ուղեծրի թեքումը կազմում է 147° խավարածրի հարթության նկատմամբ (149° Յուպիտերի հասարակածի նկատմամբ), իսկ էքսցենտրիսիտետը 0,3003 է ։
Արբանյակը պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։
S/2003 J 4 արբանյակը այլևս չի դիտարկվել հայտնաբերման պահից, և այժմ համարվում է կորսված ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Անտառօգտագործում
Անտառօգտագործում, անտառային պաշարների համալիր օգտագործում, որն ապահովում է անտառի օգտակար հատկությունների կիրառումը հասարակական արտադրության զարգացման և մարդկային պահանջմունքների բավարարման բնագավառում։ Անտառօգտագործողներ կարող են լինել պետական ու հասարակական հիմնարկները և առանձին քաղաքացիներ, որոնք, ըստ անտառապահպանության անհրաժեշտության, պարտավոր են աշխատանքները կատարելու ընթացքում բացառել կամ սահմանափակել անտառօգտագործման բացասական ազդեցությունն անտառի վիճակի և վերարտադրության վրա, թույլ չտալ գերհատումներ, թերհատումներ, պահպանել հրդեհային անվտանգության կանոնները, ժամանակին կատարել բնապահպանական վճարումները և այլն։ Հայաստանում անտառներն ու անտառային ֆոնդի ոչ անտառածածկ տարածքներն օգտագործվում են բնափայտի, երկրորդական անտառանյութի (կոճղեր, կեղևներ) մթերման, կողմնակի (խոտհունձ, կենդանիների արածեցում, մեղվապահություն, վայրի պտուղների, սնկերի, հատապտուղների, սերմերի, դեղաբույսերի, խեժատու, յուղատու, ներկատու բույսերի հավաքում և մթերում), կենդանական աշխարհի վերարտադրության կազմակերպման և օգտագործման, գիտահետազոտական, կրթական, ռեկրեացիայի նպատակներով (չվնասելով անտառային էկոհամակարգը)։
Անտառօգտագործումը կարգավորվում է Հայաստանի անտառային օրենսգրքով (2005)։
Տես նաև
Կատեգորիա:Անտառտնտեսություն
Անտառների մոնիտորինգ
Անտառների մոնիտորինգ, անտառների մշտադիտարկում, անտառների և անտառային հողերի վիճակի կանխատեսման նպատակով իրականացվող դիտարկումների, հետազոտությունների և գնահատման գործընթաց։ Անտառների մոնիտորինգն իրականացվում է անտառների և անտառային հողերի քանակական և որակական փոփոխությունների ընթացքի, մարդահարույց և բնական գործոնների բացասական ազդեցության գնահատման, կանխատեսման և բացասական երևույթների կանխարգելման կամ վերացման համար միջոցներ ձեռնարկելու նպատակով։ Մոնիտորինգի արդյունքում ստացված տվյալներն օգտագործվում են անտառների կայուն կառավարման նպատակով։
Կատեգորիա:Անտառտնտեսություն
Քվեմո Բիկղարի
Քվեմո Բիկղարի (ქვემო ბიყარი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1000 մետր բարձրության վրա։ Շրջկենտրոն Գորիից հեռու է 32 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Հովհաննես Քյուրքչյանց
Հովհաննես Քյուրքչյանց, հայ լուսանկարիչ։ Հայ իրականության մեջ պատմական հուշարձանների լուսագրման գործի հիմնադիրն ու սկզբնավորողը ։
Կենսագրություն
Հովհաննես Քյուրքչյանցը ծնվել է 1855 թվականին Կյուրինում։ Ունեցել է լուսանկարչի մասնագիտություն։ 1870 թվականին տեղափոխվել է Կովկաս։ 1877-1878 թվականների ռուս-թուրքական պատերազմի տարիներին ծառայել է ռուսական բանակում որպես լուսանկարիչ։ Ռուսական բանակի հետ մտել է Անի, լուսանկարել Անիի ավերակ կոթողները։ Պատերազմի ավարտից հետո 1879 թվականին կրկին այցելել է Անի։ Չորս հոգուց բաղկացած խմբով հանգամանորեն վերարտադրել է Անիի համայնապատկերը։ Շուրջ հինգ ամիս աշխատելուց հետո ստեղծել է «Ավերք Հայաստանի. Անի» խորագիրը կրող 40 ստերեո լուսանկարներ։ Երևանում ունեցել է իր լուսանկարչական տաղավարը։ 1881 թվականին մասնակցել է ազգային ազատագրական շարժումներին, որի պատճառով հալածվել է ցարական կառավարության կողմից, ուստի հաստատվել է Վիեննայում։ 1884 թվականին տեղափոխվել է Ինդոնեզիա, բնակվել Սուրաբայայում ։ 1891 թվականին Քյուրքչյանցի անմիջական մասնակցությամբ Ճավա կղզում ստեղծվել է «Հայոց խրախուսական միությունը», որի նպատակն է եղել աջակցել արևմտահայության ազատագրական պայքարին։ Քյուրքչյանցը գրել է այդ կազմակերպության ծրագիրը, որը հրատարակվել է Մարսելում։ Միությունը գոյատևել է մինչև Քյուրքչյանցի մահը ։
Քյուրքչյանցը նկարել է Հոլանդիայի թագուհուն և նրան է նվիրել իր լուսանկարած Ճավա կղզու մի շարք տեսարաններ։ Եվ դիմանկարները, և Ճավա կղզու լուսանկարներն արժանացել են թագուհու հավանությանը, և նա Քյուրքչյանցին շնորհել է պալատական լուսանկարչի կոչում ։
2016 թվականին լուսանկարիչ Վահան Քոչարի «Հայ-Արտ» մշակութային կենտրոնում բացված «Հայտնիները` հայ լուսանկարիչների աչքերով» լուսանկարների ցուցահանդեսի ժամանակ ներկայացվել է նաև Հովհաննես Քյուրքչյանցի «Անիի ավերակների» շարքը ։
Ծանոթագրություններ
Կատեգորիա:Հայ լուսանկարիչներ
Սաբիր Ռիզաև
Սաբիր Ալեքպերի Ռիզաև, խորհրդային թատերագետ, կինոգետ։ Ազգությամբ՝ ադրբեջանցի։ ՀՍՀՄ արվեստի վաստակավոր գործիչ (1975)։ Արվեստագիտության դոկտոր (1969)։
1951 թվականին ավարտել է Երևանի գեղարվեստա-թատերական ինստիտուտի թատերագիտական բաժինը, ապա՝ Լենինգրադի թատրոնի, երաժշտության և կինեմատոգրաֆիայի ինստիտուտի ասպիրանտուրան։ 1954 թվականից եղել է «Հայֆիլմ» կինոստուդիայի սցենարական բաժնի վարիչը, զուգահեռաբար՝ ՀԽՍՀ ԳԱ արվեստի ինստիտուտի ավագ գիտական աշխատող, 1969 թվականից՝ տնօրենի տեղակալ գիտական գծով, 1975 թվականից՝ նաև Հայաստանի կինեմատոգրաֆիստների տան միության քարտուղար։ Աշխատություններին բնորոշ է գիտական հիմնավորվածությունը, արվեստի տրամաբանական ընդհանրացումները և փաստացի նյութի հարստությունը։ Բազմաթիվ հոդվածներ ունի հայ թատերական նշանավոր գործիչների և ներկայացումների, ինչպես և հայ կինոարվեստի զարգացման խնդիրների վերաբերյալ։
Արտաքին հղումներ
Կատեգորիա:Ադրբեջանցի թատերագետներ Կատեգորիա:ՀԽՍՀ արվեստի վաստակավոր գործիչներ Կատեգորիա:Խորհրդային սցենարիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Աստերոիդների ցանկ (87101-87200)
Աստերոիդների ցանկ (87001-87100) * Աստերոիդների ցանկ * Աստերոիդների ցանկ (87201-87300)
Սպանությունների մասին նամակների դատավարություն
Սպանությունների մասին նամակների դատավարություն (իսլ.՝ Morðbréfamálið), 16-րդ դարի վերջին Իսլանդիայում տեղի ունեցած աղմուկ հանած և երկարատև դատավարություն։
Պատմություն
Դատավարության կենտրոնում չորս նամակներ են եղել, որոնք ներկայացվել են 1590 թվականին և վերագրվել են վաղուց մահացած Յոուն Սիգմունդսոնին՝ որպես նրա կողմից մի քանի սպանությունների կատարման ապացույցներ։ Նամակները պետք է լրացուցիչ հիմնավորում դառնային այն բանի համար, որ Յոունի հետնորդները չկարողանան որևէ պահանջ ներկայացնել նրա ունեցվածքի նկատմամբ, որը դարասկզբին վերցվել էր դատարանով (պաշտոնապես եկեղեցու տասանորդը չվճարելու համար) եպիսկոպոս Գոթսկաուլկ Նիկուլաուսոնի կողմից ։ Այդ դատական գործընթացում Յոունի և նրա կնոջ ամուսնությունն անվավեր է ճանաչվել՝ նրանց միջև ազգակցության անթույլատրելի աստիճանի պատճառով (իսլ.՝ fjórmenningar, երբ ամուսիններն ընդհանուր նախապապ կամ նախատատ ունեն ), և այդ պատճառով էլ նրանց երեխաները անօրինական են հայտարարվել։
Իսլանդիայում ռեֆորմացիայից հետո եկեղեցական գույքի մեծ մասը, որին ոչ ոք չէր կարող հավակնել, դարձել էր Դանիայի թագավորի սեփականությունը (քանի որ Իսլանդիան այն ժամանակ Դանիայի կազմում էր), սակայն նրանց, ովքեր կարող էին ապացուցել եկեղեցու կողմից խլված գույքի նկատմամբ իրենց իրավունքները, թույլատրվում էր հայց ներկայացնել։ Դրանից օգտվել է Յոուն Սիգմունդսոնի թոռը՝ ապագա եպիսկոպոս Գուդբրանդուր Տորլակսոնը, որը նույնիսկ իր մոր օրհնությունն է ստացել պապի ունեցվածքը վերադարձնելու համար, որի մի մասն այն ժամանակ պատկանում էին Գոթսկաուլկի ժառանգներ՝ Օուլավյուր Յոունսոնին և նրա դուստրը՝ Հյուդրունար Օուլավսդոություրին։
Սկզբում Գուդբրանդուրը հաջողել է այս գործում, մինչև 1571 թվականը կարողանալով ձեռք բերել քսան ֆերմա, սակայն 1590 թվականին, երբ Գուդբրանդուրը ծրագրում էր ապացուցել Հոլս և Բեսասթադ տնտեսությունների նկատմամբ իր իրավունքների օրինականությունը, ալտինգին ներկայացվեցին չորս նամակներ, որոնցում կային ոչ միայն Նիկուլաուսոնի՝ Սիգմյունդսոնի հանդեպ կասկածների հիմնավորվածության ապացույցներ, այլև վերջինիս իբր վայրագ սպանությունների մասին տեղեկություններ, որոնք ստվեր էին գցում նրա ողջ հարստությունն ունենալու օրինականության վրա։ Գուդբրանդուրն ի պատասխան նրանց՝ երեք, այսպես կոչված, «նամակների մասին բրոշյուրներ» է թողարկել (1592, 1594 և 1608 թվականներին), որոնցում ամեն կերպ փորձել է ապացուցել նրանց կեղծ լինելը և զրպարտության մեջ է մեղադրել գործը վարող փաստաբան Յոուն Յոունսոնին։ 1606 թվականին վերջինիս մահից հետո նա շարունակել է հարձակումները իր իրավահաջորդի՝ Յոուն Սիգյուրդսոնի վրա, որին 1611 թվականին հրապարակայնորեն մեղադրել է շնության մեջ։
Դատավարության մասին լուրը հասել է Դանիայի թագավորին, և Գուդբրանդուրը 1620 թվականին մեկ տարով հեռացվել է պաշտոնից և զրպարտության համար դատապարտվել է հազար ռիկիսդալիրի չափով տուգանքի, ինչը նրան չի խանգարել 1624 թվականին հողի նկատմամբ իրավունքի հասնելու վերջին (ավարտված անհաջողությամբ) փորձը ձեռնարկելու համար։ Գուդբրանդուրին հաջողվել է ոչնչացնել տպագրված «նամակների մասին բրոշյուրների» մեծ մասը, և ներկայումս պահպանվել են դրանց ընդամենը մի քանի օրինակ։
Մատենագրություն
Կատեգորիա:Իսլանդիայի պատմություն Կատեգորիա:Դատավարություններ
Նյարդաբանորեն տիպիկ
Նյարդաբանորեն տիպիկ կամ նյարդատիպիկ, նորաբանություն, որը լայնորեն գործածվում է աուտիզմի հետ առնչվող միջավայրերում՝ մատնանշելու այն մարդկանց, որոնք աուտիկ սպեկտրում չեն։ Սկզբնական իմաստով այն վերաբերում էր ցանկացած մարդու, որ չուներ աուտիզմ կամ «աուտիզմին ազգակից» ուղեղ ։ Ժամանակի ընթացքում հասկացության նշանակությունը նեղացվել է. ցույց է տալիս այն մարդկանց, որոնք խիստ տիպիկ նյարդաբանություն ունեն, այսինքն՝ առանց որոշակի նյարդաբանական տարբերության։
Այլ կերպ ասած, այս հասկացությունը վերաբերում է յուրաքանչյուր մարդու, որը չունի զարգացման որևէ խանգարում՝ ինչպես օրինակ աուտիզմ, զարգացման կոորդինացիայի խանգարում, ուշադրության պակասի և գերակտիվության խանգարում կամ այլ։ Հետագայում հասկացությունը փոխառվեց և՛ նյարդաբազմազանության շարժման, և՛ գիտական հանրության կողմից ։
Նյարդաբազմազանությանը և հիվանդությունների սոցիալական մոդելի կառուցմանը հաջորդող և հիվանդությունների առաջատար բժշկական մոդելից (որը նյարդաբազմազանության միջավայրում հայտնի է որպես «ախտաբանության հարացույց») հեռու հանգամանքները համարվում են նյարդադիվերգենտ, այսինքն նյարդային տիպեր, որոնք տարբեր են տրված սոցիալական և բժշկական նորմից։
Նյարդատիպիկը իր սկզբնական նշանակությամբ աուտիստիկ միջավայրերին բնորոշ ուրույն հասկացություն լինելով, ոմանց կողմից փոխարինվել է «ալիստիկ» (մարդ, որը չունի աուտիզմ) բառով, որը ընդհանուր առմամբ արտահայտում է «նյարդատիպիկի» սկզբնական իմաստը ։ Այս հասկացությունը վերաբերում է այն մարդկանց, որոնք չունեն աուտիզմ կամ զարգացման որևէ այլ պերվազիվ խանգարում, անգամ եթե նրանք ինչ-որ առումով նյարդաբանորեն ատիպիկ են, օրինակ դիսլեքսիա ունեն։
Միացյալ թագավորության Աուտիզմի ազգային կազմակերպությունը լրագրողներին ուղղված իր հորդորներում առաջարկում է «նյարդատիպիկ» հասկացության կիրառումը ։
Ծանոթագրություններ
Կատեգորիա:Աուտիզմ
Ստարի Օսկոլ
Ստարի Օսկոլ (Старый Оскол, ռուսերենից բառացի թարգմանած՝ նշանակում է Հին Օսկոլ), քաղաք (1593 թվականից ) Ռուսաստանի արևմտյան մասում՝ Բելգորոդի մարզում. նույնանուն քաղաքային օկրուգի վարչական կենտրոնը։ Միաժամանակ համարվում է վարչական, տնտեսական, արդյունաբերական, մշակութային կենտրոնը Ստարոօսկոլյան-Գուբկինյան ագլոմերացիայի, որտեղ ապրում է 400-450 հազար մարդ։ Բուն քաղաքի բնակչության թվաքանակը 2021 թվականի հոկտեմբերի 1-ի տվյալներով եղել է 221 676 ։
Ստարի Օսկոլն արժանացել է Մարտական փառքի քաղաք պատվավոր կոչման ։ Նրան հավիտյանս ի պահ է հանձնվել Համամիութենական լենինյան կոմերիտմիության Կուրսկի մարզային կոմիտեի կարմիր դրոշը՝ Երկրորդ աշխարհամարտի վճռորոշ մարտերից մեկում՝ Կուրսկի ճակատամարտում ձեռք բերված հաղթանակում գնահատելի ավանդ ներդնելու, Ստարի Օսկոլ-Ռժև երկաթգծի կառուցումը ռեկորդային կարճ ժամկետում՝ 32 օրում ավարտելու համար։
Քաղաքն զբաղեցնում է 200,8 քառակուսի կիլոմետր տարածք։ Փոստային ինդեքսներն են՝ 309500-309556 ։
Պատմություն
Բնակավայրն ընկած է եղել այսպես կոչված՝ Մուրավյան ճանապարհի (Муравский шлях или Муравская сакма) մերձակայքում, ճանապարհ, որն օգտագործել են Ղրիմի թաթարները, նողայները Մոսկովիայի վրա արշավելիս։ 1571 թվականին քաղաքի ներկայիս տարածքում բերդ է կառուցվել։ 1593 թվականին այն վերակառուցվել է, ավելի ամրացվել ։ 1617 թվականին լեհերն այրել են Օսկոլը։ Բերդն ու նրա շրջակա տարածքները հաճախակի ենթարկվել են թաթարների արշավանքներին։ 1655 թվականին Օսկոլը վերանվանվել է Ստարի Օսկոլի՝ մերձակայքում գտնվող Նովի Օսկոլ բերդից զանազանելու համար ։  Քաղաքը մեծապես վնասվել է 1919 թվականին՝ քաղաքացիական կռիվների ժամանակ, ինչպես նաև Երկրորդ համաշխարհային պատերազմի տարիներին՝ հունգարական զորքերի տիրապետության տակ գտնվելիս։ Պատերազմից հետո քաղաքում արդյունաբերությունը զարգացել է, բնակչությունը՝ աճել։
Տնտեսություն
Գտնվելով Կուրսկի մագնիսական անոմալիայի սահմանին՝ Ստարի Օսկոլը վերածվել է երկաթի հանքաքարի արդյունահանման կարևոր կենտրոնի։ Այստեղ տարեկան արդյունահանվում է ութ միլիոն տոննա երկաթի հանքաքար։ Այդ հանգամանքը նկատի առնելով է, որ քաղաքում բացվել է Ռուսաստանում առաջինը ազգային գիտահետազոտական տեխնոլոգիական համալսարանի կարգավիճակ ստացած պողպատի ու համաձուլվածքների մոսկովյան համալսարանի մասնաճյուղը։
Քաղաքի կարևորագույն արդյունաբերական ձեռնարկություններն են՝
Քույր քաղաքներ
Ստարի Օսկոլի քույր քաղաքներն են ՝
Արտաքին հղումներ
Կատեգորիա:Ռուսաստանի քաղաքներ Կատեգորիա:Ռուսաստանի բնակավայրեր
Բադային պատմություններ: Կորուսյալ լամպը
«Բադային պատմություններ։ Կորուսյալ լամպը» (DuckTales the Movie: Treasure of the Lost Lamp), լիամետրաժ մուլտֆիլմ, որը լույս է տեսել 1990 թվականին՝ Walt Disney կինոընկերության կողմից։ Հիմնված է «Բադային պատմություններ» մուլտֆիլմի վրա։ Սցենարիստը Ալան Բուրնետն է, իսկ կոմպոզիտորը՝ Դևիդ Նյումանը։ Մուլտֆիլմի տևողությունը 70 րոպե է։
Պատմություն
Պրեմիերան կայացել է 1990 թվականին «Ոսկե արևի գանձեր» (The Treasures of the Golden Suns), որը հետագայում բաժանվեց հինգ էպիզոդների։ Վերջին սերիան ցուցադրվել է մայիսի 6-ին 1990 թվականին։ Ընդամենը նկարահանվել է 100 սերիա և մեկ լիամիտրաժ մուլտֆիլմ՝ «Բադային պատմություններ»։ «Բաղձալի լամպ», որը թողարկվել է օգոստոսի 30-ին 1990 թվականին։ Բացի այդ մուլտֆիլմից, առաջարկվեց նկարահանել ևս մի քանի լիամիտրաժ մուլտֆիլմեր «Բադային պատմությունների» մոտիվներով, բայց այդ նախագծերից և ոչ մեկը դեր չի իրագործվել։ Հետո ավելի քան մեկ քառորդ դար ցուցադրումից հետո հաղորդվեց որ շուտով (2017 թվականին) մուլտֆիլմը նորից մեծ էկրան կբարձրանա։
Սյուժե
Սյուժեի կենտրոնում է միլիարդատեր Սկրուջ Մաքդաքը և նրա երեք զարմիկները՝ Բիլլի, Վիլլի և Դիլլի։ Նախկինում նրանց մասին հոգ էր տանում նրանց քեռի Դոնալդ Դաքը՝ Սկրուջի զարմիկը, սակայն նա ուղևորվում է ռազմածովային նավատորմ և ժամանակավոր տղաների խնամակալություն հանձնում է Սկրուջին։ Սակայն Սկրուջը աշխարհի ամենահարուստ բադը, չի դադարում փնտրել եղանակներ որոնք կմեծացնեն նրա կապիտալները։ Շատ էպիզոտներում գլխավոր իրադարձությունն այն է, որ Սկրուջը փորձում է պաշտպանել իր ունեցվածքը չարագործներից, որոնք ցանկանում են Մաքդաքի սնանկացումը։
Կերպարներ
Հիմնական բացասական կերպարներն են՝ աֆերիստների ընտանեկան հրոսակախումբը՝ Գավս եղբայրներ անվամբ, որը ղեկավարվում է Գավս Մայրիկի կողմից, ինչպես նաև Մագիկա Դե Գիպնոզ կախարդը, որը երազում է ստանալ Մաքդաքի տասը կոպեկանոցը, վստահ, որ հենց դրա մեջ է նրա հաջողության և հարստության աղբյուրը։ Սակայն ամենակախարդված Սկրուջի թշնամի միլիոնատեր Ֆլիստխարտ Գլոմբգոլդ, որը երազում է ստանալ աշխարհի ամենահարուստ բադի տիտղոսը։ Նաև մի քանի էպիզոտների կենտրոնում ընկած է Առաջին տասը կոպեկանոցը (англ. Number One Dime), որը աշխատել է Սկրուջը, և որը նա պահում է գումարների պահոցում, պաշտպանելով այն չարագործների ձեռքերից։
Ծանոթագրություններ
Կատեգորիա:1990 ֆիլմեր Կատեգորիա:Մուլտֆիլմեր թռչունների մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ֆենտեզի արկածային ֆիլմեր
Սաութ-Յորքշիր
Սաութ-Յորքշիր (South Yorkshire, [ˌsaʊθ ˈjɔːrkʃər], բառացի «Հարավային Յորքշիր»), ծիսակարգային մետրոպոլային կոմսություն Անգլիայում։ Մտնում է Յորքշիր և Համբեր շրջանի կազմի մեջ։ Կոմսության խոշոր քաղաքը և վարչական կենտրոնը հարմարվում է Շեֆիլդը։ Բնակչությունը կազմում է 1,365 մլն մարդ (2014թ․ տվյալներով 10-րդ տեղն է զբաղեցնում ծիսակարգային կոմսությունների ցանկում)։
Աշխարհագրություն
Ընդհանուր տարածքը կազմում է 599 կմ² (38-րդ տեղն է զբաղեցնում ծիսակարգային կոմսությունների ցանկում)։
Տեղակայված է Պենինյան լեռներից արևելք։
Կոմսությունում է գտնվում Հարավային և Արևմտյան Յորքշիյան կանաչ գոտին։
Պատմություն
Սաութ-Յորքշիրը ստեղծվեց որպես մետրոպոլային կոմսություն 1974 թվականին Յորքշիրի արևմտյան ռայդինգի հարավային հատվածում։
Վարչական բաժանում
Կոմսության կազմի մեջ են մտնում 4 վարչական շրջան՝
Քաղաքականություն
Մետրոպոլային կոմսությունների խորհուրդները վերացվել են 1986 թվականին, կառավարումն անցել է շրջանների կառավարմանը։
Սպորտ
Սաութ-Յորքշիրում ամենատարածված սպորտաձևը ֆուտբոլն է, որը ներկայանում է այնպիսի թիմերով, ինչպիսիք են «Շեֆիլդ Յունայթեդ», «Շեֆիլդ Ուենսդեյ», «Բարնսլի», «Ռոտերեմ Յուայթեդ», «Դոնկաստեր Ռովերս». Կարևորությամբ երկրորդ սպորտը մոտոսպորտն է, որը ներկայանում է «Մանոր Մոտոսպորտ» ակումբով։
Հղումներ
Կատեգորիա:Անգլիայի կոմսություններ Կատեգորիա:Միացյալ Թագավորություն Կատեգորիա:Վիքիպեդիա:ՈՒՎ 2023-ի հոդվածներ
Հերիք
Հերիք, հայկական իգական անուն։ Առաջացել է հայերեն հերիք՝ «բավական» բառից։ Սկսել է գործածվել 14-րդ դարից։ Հանդիսանում է նաև Հերիքնազ անվան կրճատ տարբերակը։ Անվան այլ տարբերակներն են՝ Հերիքա, Հերիքե, Հիրեք, բարբառային ձևերն են՝ Խերեք, Խերիք ։
Ծանոթագրություններ
Կատեգորիա:Հայկական իգական անձնանուններ
Արքայադուստր Սոֆյա
Սյուժե
Այս մուլտսերալը պատմում է Սոֆիայի կյանքի մասին, որը երջանիկ պատահականությամբ դարձավ արքայադուստր։ Նա ստացավ Ավալորայի կախարդական թալիսմանը։ Պալատական հրաշագործը վաղուց էր ուզում ստանալ այդ թալիսմանը։ Սոֆիային սպասվում են շատ տարբեր, երբեմն նույնիսկ վտանգավոր արկածային դժվարություններ, և նրա ընկերները կօգնեն նրան հաղթահարել դրանք։
Դերակատարներ
Առաջին եթերաշրջան՝
Ծանոթագրություններ
Կատեգորիա:Ամերիկյան մուլտսերիալներ Կատեգորիա:Անգլերեն հեռուստասերիալներ
Վոնգուս
Վոնգուս (Вонгус), գետ Ռուսաստանում, հոսում է Կիրովի մարզում Յարանսկի և Պիժանսկի շրջաներում։ Գետաբերանը տեղակայված է Վյատկա գետի ձախ ափին՝ 103 կմ հեռավորության վրա։ Գետի երկարությունը 14 կմ է։
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Յուպիտեր LI
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Հուլիսի 26
Հուլիսի 26, տարվա 207-րդ (նահանջ տարիներին՝ 208-րդ) օրն է։
Պուստինկա (գյուղ, Կրասնոարմեյսկի շրջան)
Պուստինկա (Пустинка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պուստինկա գյուղում բնակվում էր 74 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
Ռուին ան Մարժերիդ
Ռուին ան Մարժերիդ (Ruynes-en-Margeride), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 634 մարդ, բնակչության խտությունը` 21.38 մարդ/կմ²։ Բնակավայրը զբաղեցնում է 29.66 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 90 կմ հարավ, Օրիյակ քաղաքից` 65 կմ արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 397 աշխատունակ (15-64 տարեկան) բնակիչ, որոնցից ակտիվ էին 308-ը, իսկ ոչ ակտիվները` 89։ Ակտիվության ցուցանիշը կազմում է 77,6 %։ 308 աշխատունակ մարդկանցից աշխատել է 287 անձ (154 տղամարդ և 133 կին)։ Գործազուրկ են եղել 21 անձ (9 տղամարդ և 12 կին)։ 89 անաշխատունակներից 28-ը եղել են աշակերտներ կամ ուսանողներ, 42-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ճուռականման շահրիկ
Ճուռականման շահրիկ, շահրիկների ընտանիքի թռչուն։ Բնադրող-չվող է, հազվագյուտ։
Կառուցվածք
Մարմնի երկարությունը՝ 15,5 սմ է, թևերի բացվածքը՝ 23-27 սմ, կենդանի զանգվածը՝ 21-25 գ։ Խոշոր շահրիկ է՝ դարչնա-մոխրագույն փետրավորմամբ, թևին կան 1 զույգ բաց գույնի զոլեր, կտուցը հաստլիկ է։ Հասունի աչքի ծիածանաթաղանթը բաց դեղին է, մարմինը վերևից՝ մոխրագույն, ներքևից՝ աղոտ սպիտակ՝ կիսալուսնաձև մուգ խայտերով։ Հասունը դեղնամոխրագույն է՝ մոխրա-դարչնագույն երանգներով, մարմինը ներքևից՝ թույլ զոլավոր, աչքի ծիածանաթաղանթը՝ մուգ, հոնքը՝ բաց գույնի։ Երկչոտ է, հաճախ բնադրում է շամփրուկների հարևանությամբ։ Թաքնված թռչուն է, ճանաչվում է արուի բարձր երգով։ Բնակվում է արևկող անտառեզրերին, լեռնալանջերի թփուտային մացառուտներում։ Սնվում է անողնաշարավորներով, հատապտուղներով։ Գարնանային վերադարձը և հարսանեկան զույգերի ձևավորումը՝ ապրիլի վերջ-մայիսի 1-ին տասնօրյակին։
Արտաքին հղումներ
Կատեգորիա:Թռչուններ այբբենական կարգով
(8875) Ֆերնի
(8875) Ֆերնի (Fernie), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 22-ին Էդվարդ Բոուելի կողմից Պալոմարում ։
Միջին հեռավորությունը Արեգակից կազմում է 2,301873 ա. մ., առավելագույնը մոտենում է 1,7304 ա. մ. հեռավորության վրա և հեռանում 2,8733 ա. մ. ։ Արեգակի շուրջ մեկ ամբողջական պտույտ է կատարում 1275,62 երկրային օրվա ընթացքում, իր ուղեծրով շարժվելով միջինում 0,282216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քվեմո Բոշուրի
Քվեմո Բոշուրի (ქვემო ბოშური), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1250 մետր բարձրության վրա։ Շրջկենտրոն Գորիից հեռու է 28 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 77 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ծաղկավաճառ ծերունի (արձան, Երևան)
«Ծաղկավաճառ ծերունի» քանդակ, գտնվում է Երևանի կենտրոնում՝ Աբովյան փողոցում, տեղադրվել է 1995 թվականին։
Տվյալներ
Քանդակը բրոնզից է, բարձրությունը 2 մետր է։
Պատմություն
Երևանում հայտնի ծաղկավաճառ ծերունի Կարաբալայի արձանը տեղադրվել է 1995 թվականին Աբովյան փողոցի այն հատվածում, որտեղ այժմ Հյուսիսային պողոտան է։ Այդ պողոտայի շինարարության հետ կապված արձանը մի քանի անգամ տեղափոխվել է։ Սկզբում այն տեղափոխվեց դիմացի մայթ, այնուհետև Տերյան փողոց, իսկ այժմ գտնվում է սկզբնական վայրից մի քանի մետր ներքև՝ նախկին «Մանկական աշխարհ» հանրախանութի պատի տակ։
Աղբյուրներ
Կատեգորիա:Երևանի հուշարձաններ Կատեգորիա:Լևոն Թոքմաջյանի քանդակներ
Հուլիսի 27
Հուլիսի 27, տարվա 208-րդ (նահանջ տարիներին՝ 209-րդ) օրն է։
Նեգրար
Նեգրար  (Negrar), կոմունա Իտալիայում՝ Վենետո մարզի Վերոնա գավառում ։ Սահմանակից է Գրեցանա, Մարանո դի Վալպոլիչելլա, Սան Պիետրո ին Կարիանո, Սանտ'Աննա դ'Ալֆաեդո, Վերոնա համայնքներին ։ Բնակչությունը՝ 17 098 մարդ (30-11-2017)։ Բնակչության խտությունը կազմում է 405 մարդ/կմ²։ Զբաղեցնում է 40,52 կմ² տարածք։ Փոստային ինդեքս՝37024։ Հեռախոսային կոդ՝ 045։ Քաղաքի հովանավոր պաշտպանն է Սան Բարտոլոմեոն։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆուտբոլի Նիդերլանդների առաջնություն 2010/2011
Ֆուտբոլի Նիդերլանդների առաջնություն 2010/2011, ֆուտբոլի Նիդերլանդների բարձրագույն դիվիզիայի` Էրեդիվիզիայի 55-րդ մրցաշրջանն է:
Առաջնությունը մեկնարկել է 2010 թ. օգոստոսի 6-ին Ռոդա — Տվենտե խաղով, որն ավարտվել է 0:0 հաշվով: Առաջնությունն ավարտվել է 2011 թ. մայիսի 15-ին. Տվենտեն կարողացավ պաշտպանել չեմպիոնական տիտղոսը:
Մրցաշարին մասնակցում էին 18 ակումբներ, որից 16-ը` նաև նախորդ մրցաշրջանին: Վերջին տուրի` Այաքս - Տվենտե, խաղում որոշվեց Նիդերլանդների առաջնության հաղթողը: Այդ խաղն ավարտվեց 3:1 հաշվով, և Այաքսը իր պատմության ընթացքում 30-րդ անգամ կարողացավ նվաճել հաղթողի տիտղոսը 2 միավորով առաջ անցնելով Տվենտեից:
Մրցաշարային աղյուսակ
1 ՆԱԿ Բրեդա ակումբից հանվել է 1 միավոր:
Աղբյուրներ
Կատեգորիա:2010 ֆուտբոլում Կատեգորիա:2011 ֆուտբոլում
Մովսես Սարաֆյանի ծրագիր
Հայաստանի ազատագրության Մովսես Սարաֆյանի ծրագիր, ստեղծվել է Մովսես Սարաֆյանի կողմից՝ 1769 թվականին ։
Պատմություն
Հայկական գաղթօջախների մեջ առանձնանում էր ռուսական գաղթօջախը, որի պատճառը հայկական և ռուսական շահերի ժամանակավոր համընկնումն էր․ Ռուսական կայսրությունը ցանկանում էր ծավալվել դեպի հարավ, ամրապնդվել Կասպից ծովի ափերին, Անդրկովկասում, իսկ Հայաստանը ցանկանում էր թոթափել պարսկական և օսմանյան լուծը։ Այդ պատճառով հաճախ կազմվում էին ազատագարական ծրագրեր և ներկայացվում բարեկամ Ռուսաստանին։
Այդպիսի ծրագրերից էր Մովսես Սարաֆյանի՝ 1769 թվականին կազմած ծրագիրը։ 18-րդ դարի երկրորդ կեսին հայերի թիվը ռուսական գաղթօջախում շարունակում էր աճել, 1768 թվականին տեղի ունեցած ռուս-թուրքական պատերազմը, լուրերը, որ Ռուսական կայսրությունը զորք է մտցնելու Անդրկովկաս, շարունակում էին ոգևորություն և հույսեր արթնացնել հայերի շրջանում։
Այդպիսի հույսեր էր կապում նաև Մովսես Սարաֆյանը, որը մի շարք այլ հայ քաղաքական գործիչների (Հովհաննես Լազարյան, Գրիգոր Կամպանյան) իմացությամբ կազմեց և Ռուսաստանի արտաքին գործերի կոլեգիային (նախարարություն) ու Եկատերինա II կայսրուհուն ներկայացրեց Հայաստանի ազատագրության ծրագիրը ։
Ծրագիր
Ըստ այդ ծրագրի ՝
Ռազմական գործողությունների պլան
Ըստ ռազմական պլանի՝ Ռուսական կայսրությունը մինչև Թուրքիայի դեմ ռազմական գործողություններ սկսելը պետք է գրավեր Երևանը և Արևելյան Հայաստանը։ Դրանից հետո պետք է հայկական, վրացական և ռուսական ջոկատները տարբեր ուղղություններով շարժվեին դեպի Արևմտյան Հայաստան։ Կարսը, Վանը գրավելուց հետո դաշնակիցները պետք է շարունակեին առաջխաղացումը։
Ռազմական ծախսերը հոգալու համար Սարաֆյանը առաջարկում էր Հայաստանում ապրող թուրքերի վրա ռազմատուգանք դնել։ Ծախսերը հոգալու տարբերակ էր նաև հայերից դրամական միջոցների հավաքագրումը կամ եկեղեցու թանկարժեք սպասքի, հարստության և այլ միջոցների օգտագործումը։
Ծանոթագրություններ
Կատեգորիա:Հայ ազատագրական շարժում Կատեգորիա:Հայ ազատագրական միտք Կատեգորիա:Հայ-ռուսական հարաբերություններ
Կարեն
Կարեն (դասական ուղղագրությամբ՝ Կարէն), հայկական տղամարդու տարածված անձնանուն է, անհիշելի ժամանակներից օգտագործվելի հայերի մեջ։ Ծագել է իրանական Կարեն (Kārēn, արդի, Qâran) անձնանունից։ Այս անվան հետ բոլորովին կապ չունի Կարինյան ազգանունը, որը ծագում է Կարին քաղաքի անունից ։
Եվրոպական, ամերիկյան, ճապոնական անուններ
Կարեն կամ Քերեն (Karen), իգական անուն, որը հաճախ օգտագործվում էր Միացյալ Նահանգներում։ Փոխառություն է դանիերենից, որում սկզբնապես եղել է Կատերինա անվան փաղաքշական ձև։
Այն դասվում էր Միացյալ Նահանգների ամենահանրաճանաչ 10 անվանումների շարքում՝ 1951 թվականից մինչև 1968 թվականը, և 1965 թվին ամենատարածված աղջիկների անունների շարքում 3-րդն էր:
Դանիայում, մասնավորապես, դա 12-րդ ամենատարածված իգական անձնանունն է:
Ծանոթագրություններ
Կատեգորիա:Հայկական արական անձնանուններ Կատեգորիա:Իգական անձնանուններ Կատեգորիա:Ճամբարի ժամանակավոր
(438) Զեուքսո
(438) Զեուքսո (Zeuxo), աստերոիդ աստերոիդների հիմնական գոտում։ Հայտնաբերվել է 1898 թվականի նոյեմբերի 8-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,553343 ա. մ., առավելագույնը մոտենում է 2,3787 ա. մ. հեռավորության վրա և հեռանում 2,728 ա. մ. ։ Արեգակի շուրջ մեկ ամբողջական պտույտ է կատարում 1490,26 երկրային օրվա ընթացքում, իր ուղեծրով շարժվելով միջինում 0,241569 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,38° անկյուն։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1898 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
S/2003 J 23
S/2003 J 23 ունի մոտ 2 կմ տրամագիծ, և պտտվում է Յուպիտերի շուրջ միջինում 22 740 000 կմ հեռավորության վրա, 700,538 օրվա ընթացքում ։ Արբանյակի ուղեծրի թեքումը կազմում է 148.85° խավարածրի հարթության նկատմամբ (148.643° Յուպիտերի հասարակածի նկատմամբ), իսկ էքսցենտրիսիտետը 0,3931 է ։
S/2003 J 23 արբանյակը այլևս չի դիտարկվել հայտնաբերման պահից, և այժմ համարվում է կորսված ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Վալենտին Բլիզնյուկ
Վալենտին Իվանովիչ Բլիզնյուկ - խորհրդային ինքնաթիռի դիզայներ, Տուպոլևի դիզայնի բյուրոյի աշխատակից, Tu -160 գերձայնային ռազմավարական ռմբակոծիչ-հրթիռակրի ստեղծման աշխատանքների ղեկավար։ ԽՍՀՄ պետական մրցանակի դափնեկիր։
Կենսագրություն
Վալենտին Բլիզնյուկը ծնվել է Արևելյան Ղազախստանի շրջանի Սամարա մարզի Մալոռոսիյսկոյե գյուղում։ Ավարտել է այնտեղի միջնակարգ դպրոցը։
1953 թ․ ավարտել է Ս․ Օրջոնիկիձեի անվան Մոսկվայի ավիացիոն ինստիտուտը:
1952 թվականից աշխատել է որպես դիզայներ-ճարտարագետ Անդրեյ Տուպոլևի նախագծային բյուրոյում, որտեղ իր աշխատանքի առաջին տարիներին մասնակցել է Tu-91 մարտավարական գրոհային ինքնաթիռի և Tu-95 սերիական ռազմավարական ռմբակոծիչի մշակմանը։
Վալենտին Բլիզնյուկը նշանակալի ներդրում ունեցավ աշխարհում առաջին գերձայնային ուղևորատար Tu-144 ինքնաթիռի զարգացման գործում` նա այս նախագծի «Ընդհանուր դիտումներ» բաժնի ղեկավարն էր, այնուհետև գլխավոր դիզայների տեղակալը։
Tu-160 ռազմավարական ավիացիոն համալիրի վրա աշխատանքները սկսվեցին 1960-ականների վերջին՝ Վ. Ի. Բլիզնյուկի ակտիվ մասնակցությամբ։ 1975 -ին նա դարձավ նախագծի գլխավոր դիզայներ և MMZ «Փորձ»-ի գլխավոր դիզայներ Ա․Ա․ Տուպոլևի տեղակալ։ Վալենտին Բլիզնյուկը ոչ միայն իրականացրեց նախագծի ընդհանուր կառավարումը, այլև անմիջականորեն վերահսկեց ինքնաթիռի, դրա էլեկտրակայանի աերոդինամիկ սխեմայի զարգացումը՝ ներառյալ բազմաթիվ նորարարական զարգացումները։ 1981-ին Բլիզնյուկի կողմից մշակված Tu-160-ն առաջին անգամ օդ բարձրացավ, իսկ 1987-ին ծառայության անցավ ԽՍՀՄ ռազմաօդային ուժերում։
Վերջին տարիներին Վալենտին Բլիզնյուկն աշխատել է որպես գլխավոր դիզայներ, իսկ ավելի ուշ՝ «Տուպոլև» ՓԲԸ գլխավոր տնօրենի խորհրդական։ Նա վերահսկում էր Tu-160 համալիրի փոփոխման և վերազինման աշխատանքները, որոնց շնորհիվ այն դեռ համարվում է ամենահզորն աշխարհում։ Բացի այդ, նրա ղեկավարությամբ մշակվեց Tu-330 բեռնատար ինքնաթիռի նախագիծը։
Վալենտին Իվանովիչ Բլիզնյուկը մահացել է 2019 թ․ դեկտեմբերի 30-ին 92 տարեկան հասակում՝ ծանր և երկարատև հիվանդությունից հետո ։
Հիշատակ
Tu-160 ինքնաթիռներից մեկը, որը ծառայում էր Ռուսաստանի ռազմաօդային ուժերին (Էնգելսի ավիաբազայում, կողային թիվ 19), 2006 թ․ ստացել է "Վալենտին Բլիզնյուկ" պատվավոր անունը։
Հղումներ
Կատեգորիա:Խորհրդային ավիակոնստրուկտորներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Անձինք այբբենական կարգով Կատեգորիա:2019 մահեր Կատեգորիա:Դեկտեմբերի 30 մահեր Կատեգորիա:1928 ծնունդներ Կատեգորիա:Ապրիլի 12 ծնունդներ Կատեգորիա:Խորհրդային ճարտարագետներ
Լորին Նուսբաում
Լորին Նուսբաում (, לורין נוסבאום), Գերմանիայում ծնված ամերիկացի գիտնական, գրող։ Հայտնի է որպես Հոլոքոստից փրկված և աշխարհահռչակ օրագրի հեղինակ Աննա Ֆրանկի ընկեր։
Նուսբաումը Պորտլենդի համալսարանի «Օտար լեզուներ և գրականություն» բաժնի պրոֆեսոր էր։ Թոշակի անցնելուց հետո Նուսբաումը դասախոսություններ է կարդում Հոլոքոստի, Աննա Ֆրանկի և Երկրորդ համաշխարհային պատերազմի ընթացքում իր ապրումների մասին  ։ Պորտլենդի համալսարանում նա դարձել էր Օտար լեզուների ֆակուլտետի «Գերմաներեն» ամբիոնի վարիչ ։  Նուսբաումի հրատարակությունները 20-րդ դարի գերմանական գրականության և գերմանացի փախստականների կողմից հոլանդերեն թարգմանած գրականության վերաբերյալ հաճախ հիշատակվում է ակադեմիական շրջանակներում։
Աննա Ֆրանկի հետ ընկերությունը
Նուսբաումը ծնվել է Գերմանիայի Ֆրանկֆուրտ քաղաքում, օրիորդական անունը Հանելորե Քլայն է։ Քանի որ Գերմանիայում հրեաների դեմ ատելությունը և թշնամանքը օրեցօր ավելի էր սաստկանում, 1936 թվականին վերջինիս ընտանիքը որոշում է տեղափոխվել Ամստերդամ։ Այնտեղ Նուսաբումը հանդիպել է Աննա Ֆրանկին ։ Նուսբաումների և Ֆրանկների ընտանիքները մոտ էին Ֆրանկֆուրտում, սակայն ինքը՝ Լորին, այդ ժամանակ դեռ չէր ճանաչում Ֆրանկների երեխաներին։ Շուտով նա ընկերանում է Աննա Ֆրանկի ավագ քրոջ՝ Մարգո Ֆրանկի հետ։ Թեև Աննա Ֆրանկի հետ այդ ժամանակ Նուսբաումը այդքան էլ մոտ չէր, սակայն Աննային նա հիշում էր որպես «կենսախինդ և սրամիտ» աղջնակի ։ Նա նաև Աննային նկարագրել է որպես «աղմկոտ շատախոս», «թզուկ» ։
Աննայի և իր ընտանիքի մեծ մասի սպանության մասին իմանալուց հետո Նուսբաումը շարունակել է շփումը Օտտո Ֆրանկի հետ, ով Աննայի հայրն ու Ֆրանկների ընտանիքի միակ փրկված մարդն էր։ Օտտոն Նուսբաումի և Ռուդիի հարսանիքի ժամանակ փեսավերն էր ։
Հիշելով Աննային, Նուսբաումը 1995 թվականին հայտարարել էր. «Հիշողությունը հեշտությամբ մոլորեցնում է քեզ, և իմ հիշողությունն անխուսափելիորեն գունավորվում է նրանով, որ նա այդքան հայտնի է դարձել։ Ես նրան միշտ աշխույժ և բուռն եմ համարել, բայց ես երբեք չէի կարող մտածել, որ նա կդառնա այս խորհրդանիշը։ Վախենում եմ, որ Աննայի խորհրդանիշը որոշ մարդկանց համար դարձել է եկամտի աղբյուր, և Աննան որպես անհատականություն անըմբռնելի է մնացել։ Նա հանդես է գալիս որպես խորհրդանշական կերպար, որի վրա աշխարհը կարող է կուտակել և՛ իր մեղքը, և՛ իր ողորմությունը» ։
Էսլի Ջենիս
Էսլի Ջենիս (Elsie Janis, ծննդյամբ Էսլի Բիրբաուեր (Elsie Bierbower ), ամերիկացի երգչուհի, դերասանուհի և սցենարիստ։
Կենսագրություն
Ծնվել է Օհայոում, որտեղ արդեն երկու տարեկանում առաջին անգամ բեմ է բարձրացել։ Տասնմեկ տարեկանում արդեն կանոնավոր կերպով խաղացել է վոդևիլներում, իսկ մեծանալով վերցրել է Էլսի Ջենիս կեղծանունը։ 1906 թվականին կայացել է նրա դերասանական առաջնաելույթը Բրոդվեյում, որտեղ նա շուտով ձեռք է բերել նկատելի հաջողություններ՝ ռևյուներին և մյուզիքլներին մասնակցությամբ։ Բացի նյույորքյան բեմից, Ջենիսը նաև խաղացել է Լոնդոնում, որտեղ տեղական քննադատների գովասանքին է արժանացել։ 1915 թվականին Ջենիսը կարիերան շարունակել է Հոլիվուդում, որտեղ նա իրեն ներկայացրել է ոչ միայն որպես դերասանուհի, այլ նաև որպես սցենարիստ։ Առաջին համաշխարհային պատերազմի տարիներին ակտիվ դիրք է զբաղեցրել, օգնել է ամերիկական և բրիտանական բանակներին։ Նա շատ հյուրախաղերով է հանդես եկել զորքերի համար՝ ելույթ ունենալով թիկունքում և առաջնագծում, ինչպես նաև զբաղվել է ռազմական պարտատոմսերի իրացմամբ ։
Բացի դերասանակն կարիերայից, Ջենիսը հայտնի է եղել որպես մի շարք հայտնի երգերի կատարող և հեղինակ, ներառյալ՝ «Any Time’s the Time to Fall in Love», «I’m True to the Navy Now», «Live and Love Today», «Molly-O-Mine», «From the Valley», «Your Eyes», «Some Sort of Somebody», «Oh, Give Me Time for Tenderness» և «A Little Love»։ 1930-ական թվականների սկզբին էկրանին են բարձրացել Ջենիսի սցենարով վերջին երեք ֆիլմերը՝ «Մադամ Սատանա» (1930), «Հասնել մինչև լուսին» (1930) և «Հնդկուհու ամուսինը» (1931)։ Ջենիսը դերասանական կարիերան շարունակել է մինչև 1940-ական թվականների սկիզբը, Բրոդվեյում մի շարք դերերից և «Կանայք պատերազմում» (1940) տեսարանում հայտնվելուց հետո նա հեռացել է բեմից և էկրանից։
1932 թվականին Էլսի Ջենիսը ամուսնացել է Հիլբերտ Ուիլսոնի հետ, որի հետ երկար տարիներ ապրել է Սլիպի-Հոլլոում՝ Նյու Յորք նահանգում։ Իր կյանքի վերջին տարիները անց է կացրել Կալիֆոռնիայում՝ Բևեռլի Հիլզ ում, որտեղ 1956 թվականի փետրվարին մահացել է՝ 66 տարեկանում։ Էսլի Ջենիսը թաղվել է Գլենդելում՝ Ֆորեստ Լաուն գերեզմանատանը, իսկ նրա մահից չորս տարի անց Հոլիվուդյան փառքի ծառուղիում նրա անունով աստղ են դրել՝ ԱՄՆ-ի կինոարտադրության մեջ նրա ունեցած ներդրման համար։
Ծանոթագրություն
<references group="" responsive="1">
Արտաքին հղումներ
Կատեգորիա:Ամերիկացի երգչուհիներ Կատեգորիա:Ամերիկացի դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի կինոդերասանուհիներ Կատեգորիա:Ամերիկացի կոմպոզիտորներ Կատեգորիա:20-րդ դարի ամերիկացի կին գրողներ
Մնաս բարով, Բաֆանա
«Մնաս բարով, Բաֆանա» (Goodbye Bafana), կենսագրական դրամա, որը 2007 թվականին նկարահանել է Բիլլե Ավգուստը՝ հիմնվելով գրաքննիչ և Նելսոն Մանդելայի բանտապահ Ջեյմս Գրեգորի համանուն գրքի վրա։ «Բաֆանա» բառը վերաբերում է Գրեգորիի սևամորթ մանկական ընկերոջը, իսկ կոսա թարգմանաբար նշանակում է «տղա» ։
Սյուժե
Ջեյմս Գրեգորին (Ջոզեֆ Ֆայնսը) մեծացել էր Տրանսկեի ֆերմայում՝ շրջապատված սև հասակակիցներով և մանկուց հիանալի խոսում էր կոսա լեզվով։ Աշխատելով Ռոբեն Այլենդի բանտում որպես պահակ, նա իր գիտելիքներն օգտագործեց լրտեսելու երիտասարդ հեղափոխական Նելսոն Մանդելային (Դենիս Հեյսբերտ) և մյուս սևամորթ բանտարկյալներին, որոնք չէին կասկածում, որ ինչ-որ մեկը հասկանում է իրենց լեզուն։
Եթե հավատանք իրեն՝ Գրեգորին, 1968 թվականից մինչև 1990 թվականներն իր ծառայության ընթացքում նա ապարտհեյդի մոլի կողմնակցից դարձել էր Աֆրիկայի տեղաբնակների ազատագրության համար մղվող պայքարի առաջամարտիկ ։
Սաունդթրեք
Կոմպոզիտոր Դարիո Մարիանելիի 16 ստեղծագործություններից բաղկացած «Goodbye Bafana Original Motion Picture Soundtrack» պաշտոնական սաունդթրեքը թողարկվել է 2006 թվականի դեկտեմբերի 31-ին ։
Քննադատություն
«Goodbye Bafana: Nelson Mandela, My Prisoner, My Friend» («Մնաս բարով, Բաֆանա։ Նելսոն Մանդելան իմ բանտարկյալն է, իմ ընկերը») գրքի հրատարակումից ի վեր, ընդ որում ապարտեիդի ավարտից հետո, Ջեյմս Գրեգորիին մեղադրում էին  Մանդելայի հետ իր մտերմության փաստը  չափազանցելու մեջ։ Ինչպես նշում է Բրիտանական հեռարձակման կորպորացիան (BBC-ն ), «ինչպես կարելի  է բացատրել, թե ինչու է մեծ էկրանին այս պատմության վարկածը այդքան տարօրինակ կերպով միակողմանի ներկայացվում» ։
Պտիչիե (ավան, Կրասնոարմեյսկի շրջան)
Պտիչիե (Птиче), ավան Ուկրաինայի Դոնեցկի մարզի Կրասնոարմեյսկիում։
Մնաս բարով, Բաֆանա
Քննադատություն
«The Guardian»- ը գրում է, որ ֆիլմը հակասում է Մանդելայի կյանքի այս ժամանակահատվածի մասին բոլոր հայտնի փաստերին։ Մասնավորապես, նրա ընկերը և պաշտոնական կենսագիրը՝ Էնթոնի Սեմփսոնը, նշում  է, որ Մանդելան ասում է, որ Գրեգորիի հուշերում «հալյուցինացիաներ» կան։ Ֆիլմում Գրեգորը Պոլսմուրի բանտում խնդրում է Մանդելային բանակցել սպիտակ փոքրամասնության ռեժիմի հետ. «Դուք կարող եք դադարեցնել դա։ Դուք կարող եք վերջ տալ բռնությանը։ Ասացեք ձեր մարդկանց՝ Լուսակա յում, դադարեցնեն զինված պայքարը»։ Այնուամենայնիվ, գրքում դա այդպես չէ, ավելին՝ Պոլսմուրում, ժամանակի մեծ մասը, Գրեգորն անցկացնում էր Մանդելայի բուժման հաշիվների մշակման վրա։ Ինքը՝ Մանդելան, «Ազատության երկար ճանապարհը» գրքում ասում է, որ «այն տարիներին, երբ նա հոգ էր տանում իր մասին Պոլսմուրից մինչև Վիկտոր Վերստեր (մյուս բանտը), մենք երբեք քաղաքականության հարցեր չենք քննարկել»։ Սեմպսոնը իր «Մանդելա։ Պաշտոնական կենսագրություն» գրքում մեղադրում է Գրեգորիին ստելու և Մանդելայի անձնական կյանքի անձեռնմխելիությունը խախտելու մեջ ։ Մասնավորապես, Գրեգորը հազվադեպ էր խոսում Մանդելայի հետ, բայց գրաքննության էր ենթարկում բանտարկյալին ուղարկված նամակները և այդ տեղեկատվությունն օգտագործում էր նրա հետ սերտ հարաբերությունների հաստատման համար։
Պտիչիե (ավան, Կրասնոարմեյսկի շրջան)
2001 թվականի տվյալներով Պտիչիե ավանում բնակվում էր 274 մարդ։